Up-69/05
Natisni
Opravilna št.:
Up-69/05
Datum odločitve:
22. 12. 2005
ECLI:
ECLI:SI:USRS:2005:Up.69.05
Akt:
Ustavna pritožba A. A. zoper odločbo Senata za prekrške št. Pp-918/04 z dne 16. 11. 2004 v zvezi z odločbo Sodnika za prekrške Ormož št. P-841/03 z dne 30. 12. 2003
Izrek:
Ustavna pritožba A. A. zoper odločbo Senata za prekrške št. Pp-918/04 z dne 16. 11. 2004 v zvezi z odločbo Sodnika za prekrške Ormož št. P-841/03 z dne 30. 12. 2003 se ne sprejme.
Evidenčni stavek:
Ustavno sodišče je že v odločbi št. U-I-213/98 z dne 16. 3. 2000 (OdlUS IX, 58) ugotovilo, da določbe ZVCP, ki določajo sankcijo prenehanja veljavnosti vozniškega dovoljenja niso v neskladju z Ustavo. Izpodbijani odločbi temeljita na teh določbah, zato očitno ne gre za zatrjevane kršitve 14. oziroma 22. člena Ustave.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
5.3.13.18 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Enakost orožij (22, 14).
5.2 - Temeljne pravice - Enakost (14.2).
Pravna podlaga:
Člen 14, 22, Ustava [URS] 
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
26. 1. 2005
Vrsta odločitve:
sklep
Vrsta rešitve:
nesprejem ustavne pritožbe
Dokument:
US25478
Dokument v PDF obliki:
Up-69-05.pdf
115 KB
Prenesite datoteko
Up-69/05-5
22. 12. 2005
SKLEP
Ustavno sodišče je v postopku za preizkus ustavne pritožbe A. A. iz Ž. pri Ž., ki ga zastopa B. B., odvetnik v Z. Z., na seji senata dne 9. decembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper odločbo Senata za prekrške št. Pp-918/04 z dne 16. 11. 2004 v zvezi z odločbo Sodnika za prekrške Ormož št. P-841/03 z dne 30. 12. 2003 se ne sprejme.
Obrazložitev
1. S prvostopenjsko odločbo je bil pritožnik spoznan za odgovornega storitve cestnoprometnega prekrška po sedmem odstavku 120. člena Zakona o varnosti cestnega prometa (Uradni list RS, št. 30/98 in nasl. – v nadaljevanju ZVCP). Izrečeni sta mu bili denarna kazen in stranska kazen prenehanja veljavnosti vozniškega dovoljenja ter naloženo plačilo stroškov postopka. Senat za prekrške je pritožbo zavrnil kot neutemeljeno.
2. Pritožnik meni, da je izrečena stranska kazen, ki je sicer uzakonjena v ZVCP, v nasprotju z Ustavo, saj gre za trajni odvzem pridobljene pravice. Pritožnik navaja, da ni v nobenem drugem predpisu uzakonjen trajni odvzem pridobljene pravice, ampak je vedno omejen na določeno časovno obdobje. Meni, da gre pri vozniškem dovoljenju za pridobljeno pravico, ki naj je ne bi bilo mogoče trajno odvzeti. Z izpodbijanima odločbama naj bi mu bili kršeni pravici iz 14. oziroma 22. člena Ustave.
3. V zvezi s pritožnikovimi zatrjevanji glede neustavnosti stranske kazni prenehanja veljavnosti vozniškega dovoljenja je treba pritožniku pojasniti, da je Ustavno sodišče v odločbi št. U-I-213/98 z dne 16. 3. 2000 (Uradni list RS, št. 39/2000 in OdlUS IX, 58) ugotovilo, da izpodbijane določbe ZVCP, ki določajo to sankcijo in omogočajo njeno izrekanje v postopku o prekršku, ne predstavljajo posega v pridobljene pravice in niso v neskladju z Ustavo. Izpodbijani odločbi temeljita na določbah ZVCP in kot taki nista v neskladju s 14. oziroma 22. členom Ustave (ki predstavlja uporabo splošnega načela enakosti vseh pred zakonom na področju varstva pravic v postopkih pred sodišči).
4. Ker z izpodbijanima odločbama očitno niso bile kršene človekove pravice ali temeljne svoboščine, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
5. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o ustavnem sodišču (v nadaljevanju ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer